La nova pista poliesportiva de l'Escola Sant Vicenç ja és una realitat - Regió7 :: El Diari de la Catalunya Central
La nova pista poliesportiva de l'Escola Sant Vicenç ja és una realitat
S'estrena el terreny de joc que ha estat pavimentat de nou després de ser el projecte més votat als pressupostos participatius
redacció 14.11.2017 | 15:27
Imatge de l´estrena. AJ Sant Vicenç
Sant Vicenç de Castellet ha fet realitat el pressupost participatiu 2017, dotat amb 39.000 euros enguany. La iniciativa més votada va ser el projecte per arranjar la pista poliesportiva de l´Escola Sant Vicenç. Un cop decidit, i després que les obres comencessin a principis d´agost, aquests darrers dies s´ha fet l´acte d´estrena del nou terreny de joc.
L´enderroc de l´antiga pista ha permès construir un terreny de joc més funcional que es pot dividir en pistes de bàsquet transversals, una pista de futbol i una pista de voleibol. La pista ha quedat al mateix nivell que el paviment de sauló del pati per evitar desnivells i permet recollir les aigües perimetrals de manera més eficient. L´Ajuntament de Sant Vicenç de Castellet mantindrà el pressupost participatiu l´any vinent després de la bona acollida i resposta ciutadana en les dues primeres edicions.
L´acte inaugural de la nova pista ha comptat amb la presència de l´alcalde Joan Torres, la regidora de Participació Ciutadana, Esther Sánchez, i la comunitat educativa de l´Escola Sant Vicenç. L´estrena de la pista s´ha completat amb l´actuació del grup d´animació La sal dels mars i un berenar popular.